རེད་ཡ།སྙིང་ཉེ་ཚོ།ལྷགས་རླུང་གི་སོ་ཁ་ནས་ཕམ་མི་རུང་བའི་ང་ཚོས་བོར་ཟིན་པའི་རྩྭ་ཐང་དེའི་ཆེད་དུ།བཞུད་ཟིན་པའི་གཙང་པོ་དེའི་ཆེད་དུ།འཕྲོག་སོང་བའི་ནོར་བུ་དེའི་ཆེད་དུ་ཟླ་བ་བཞིན་འཚེར་དགོས་ལ་གངས་རི་བཞིན་འགྱིང་དགོས།ད་དུང་སུ་ལ་ཡང་མགོ་བོ་མི་སྒུར་བའི་ཇོ་མོ་གླང་མོའི་རི་རྩེ་བཞིན་ང་ཚོས་མགོ་བོ་གནམ་ལ་བཀྱགས་ནས་བརྩོན་འགྲུས་ཀྱི་གོམ་སྟབས་ཆེས་ཆེ་བསྒྱུར་ན་ཕམ་པ་ནས་རྒྱལ་བ་ཡོད་པ་འཇིག་རྟེན་འདིའི་ཆོས་ཉིད་རེད།ད་དུང་རེ་སྨོན་དང་ནུས་པའི་བར་ནས་ཆིག་སྒྲིལ་གྱི་མགོ་བོ་མཐོ་ས་དགྱེ་སྟེ་དུས་རབས་འདིའི་མཁའ་དབྱིངས་ལ་ལྟོས་དང་བདེན་པ་ནི་བདེན་པ་ཡིན་པའི་རྒྱལ་ཆོག་པ་དང་རྫུན་པ་ནི་རྫུན་པ་ཡིན་པའི་ཕམ་ཆོག་པའི་དུས་རབས་ཡིན།སུ་ཞིག་གིས་ལྷིང་འཇགས་དང་རྨི་ལམ་དཀྲོགས་དཀའ།སུ་ཞིག་གིས་དམིགས་ཡུལ་དང་བཞུད་ལམ་བཀག་དཀའ།དེས་ཕྱིར་རེ་ལྟོས་ཀྱིས་བཞེངས་པའི་འཇིག་རྟེན་དེ་ལ་ཇེ་ཉེ་དང་ཡུན་རིང་དུ་རྨིས་མྱོང་བའི་རྨི་ལམ་དེ་མངོན་སུམ་དུ་གྲུབ་པར་བར་ཐག་ཧ་ཅང་ཉེ།